
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 135  
                                                            din 26 septembrie 2024
privind preluarea şi modificarea unor contracte de închiriere

Consiliul Local al Municipiului Sighişoara, întrunit în ședință ordinară,


Luând act de proiectul de hotărâre, înregistrat cu nr. 28.091/09.09.2024 şi la Consiliul Local Sighișoara cu nr. 28.875/16.09.2024, de referatul de aprobare, înregistrat cu nr. 28.092/09.09.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că, în exercitarea atribuțiilor conferite prin art. 129 alin. (2) lit. „c” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, Consiliul Local al Municipiului Sighișoara administrează domeniul public și privat al Municipiului Sighișoara;

Având în vedere cererea, înregistrată la Municipiul Sighişoara cu nr. 25.104/07.08.2024, formulată de doamna Rusicior Adina - Andreea, prin care solicită preluarea contractului de închiriere nr. 259/2010, având ca obiect terenul situat în Sighișoara, str. Ilarie Chendi, nr. 46, aferent ap. II, imobil donat solicitantei de către foștii proprietari Pop Cornel - Iohann şi Pop Ana, conform contractului de donaţie, încheiat la Biroul Individual Notarial Urian Marcel Cosmin și autentificat cu încheierea de autentificare cu nr. 1937 din 01 august 2023, anexat cererii;

Având în vedere faptul că, potrivit extrasului C.F. nr. 51803-C1-U1 (nr. C.F. vechi: 4457/II) Sighişoara, sub nr. top 297/II, doamna Rusicior Adina - Andreea (fostă Pop) este proprietara apartamentului nr. II,  din imobilul situat în Sighișoara, str. Ilarie Chendi, nr. 46, imobil dobândit conform contractului de donaţie, încheiat la Biroul Individual Notarial Urian Marcel Cosmin între numiţii Pop Cornel - Iohann şi Pop Ana şi susnumita, autentificat cu încheierea de autentificare cu nr. 1937 din 01 august 2023; 

Având în vedere contractul de închiriere nr. 259/2010, așa cum a fost modificat  și completat prin actele adiționale nr. 1/28.08.2015, nr. 2/28.08.2020 şi nr. 3/30.09.2022, având ca obiect terenul în suprafață de 216 mp., situat în Municipiul Sighișoara, str. Ilarie Chendi, nr. 46, cu destinația de teren aferent apartamentului nr. II, înscris în C.F. nr. 51803 (nr. C.F. vechi: 4457) Sighişoara, sub nr. top 297, încheiat între Municipiul Sighișoara, în calitate de proprietar/administrator și numiţii Pop Cornel - Iohann şi Pop Ana, în calitate de chiriași;

Având în vedere faptul că imobilul de natură teren, antemenționat este situat în intravilanul Municipiului Sighișoara şi este cuprins în listele de inventar ale Municipiului Sighişoara – domeniul  privat, având nr. de inventar: 52.302;

Având în vedere cererea, înregistrată la Municipiul Sighişoara cu nr. 26.072/19.08.2024, formulată de doamna Baranka Margareta, prin care solicită preluarea contractului de închiriere nr. 2/2010, având ca obiect terenul situat în Sighișoara, str. Şt. O. Iosif, nr. 45, aferent ap. III, imobil cumpărat de la fosta proprietară Stroia Elena, conform contractului de vânzare, încheiat la Biroul Individual Notarial Melinte Oana și autentificat cu încheierea de autentificare cu nr. 754 din 09 iulie 2024, anexat cererii;

Având în vedere și contractul de donaţie încheiat la Biroul Individual Notarial Melinte Oana și autentificat cu încheierea de autentificare cu nr. 983 din 24.08.2023, prin care  numita Ularu Genoveva donează imobilul înscris în C.F. nr. 58793-C1-U4 (nr. C.F. vechi: 2643/III) Sighişoara, sub nr. top 845/III, numitei Stroia Elena, care înstrăinează apoi imobilul doamnei Baranka Margareta, solicitanta amintită mai sus;   

Având în vedere contractul de închiriere nr. 2/2010, așa cum a fost modificat și completat prin actele adiționale nr. 1/27.03.2015 şi nr. 2/27.03.2020, având ca obiect terenul în suprafață de 128 mp., situat în Municipiul Sighișoara, str. Şt. O. Iosif, nr. 45, aferent ap. III, cu destinația de teren curţi - construcţii și grădină, încheiat între Municipiul Sighișoara, în calitate de proprietar/administrator și doamna Ularu Genoveva, în calitate de chiriaș;

Având în vedere faptul că, potrivit extrasului C.F. nr. 58793-C1-U4 (nr. C.F. vechi: 2643/III) Sighişoara, sub nr. top 845/III, doamna Baranka Margareta este proprietara apartamentului nr. III, din imobilul situat în Sighișoara, str. Şt. O. Iosif, nr. 45, imobil dobândit conform contractului de vânzare, încheiat la Biroul Individual Notarial Melinte Oana cu numita Stroia Elena și autentificat cu încheierea de autentificare cu nr. 754 din 09 iulie 2024; 

Având în vedere faptul că imobilul de natură teren, antemenționat este situat în intravilanul Municipiului Sighișoara şi este cuprins în listele de inventar ale Municipiului Sighişoara – domeniul  privat, având nr. de inventar: 52.211;

Având în vedere că Municipiul Sighișoara ca unitate administrativ - teritorială, deține rangul de posesor al terenurilor antemenționate, în exercitarea stăpânirii lor comportându-se ca un bun proprietar prin posesia ca stare de fapt, care conferă posibilitatea apropierii și stăpânirii bunului, precum și folosința acestuia prin posibilitatea utilizării bunului și a culegerii fructelor acestuia;

Având în vedere că Municipiul Sighișoara îndeplinește calitatea de posesor, prin elementul corpus, respectiv, există contact direct cu bunul, acestea fiind stăpânite în materialitatea lor, prin realizarea de fapte materiale, încheindu-se acte juridice prin care exercită prerogativele unui drept real principal;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare, precum și cele ale Legii nr. 207/2015 privind Codul de procedură fiscală, cu modificările și completările ulterioare, potrivit cărora se impune modificarea art. 7 și art. 14 din contractele de închiriere având ca obiect terenuri aferente construcţiilor, după caz;

Ținând cont de faptul că, în urma preluării, respectiv modificării contractelor de închiriere se aduc venituri suplimentare la bugetul local;

Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 28.093/09.09.2024, prin care se propune preluarea şi modificarea unor contracte de închiriere;
Având în vedere avizele favorabile ale tuturor comisiilor pe domenii de specialitate;         
În temeiul art. 129 alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
            H O T Ă R Ă Ş T  E:
Art. 1. (1) Se aprobă preluarea, începând cu data de 01.10.2024, a contractului de închiriere nr. 259/2010, așa cum a fost modificat  și completat prin actele adiționale nr. 1/28.08.2015, nr. 2/28.08.2020 şi nr. 3/30.09.2022, având ca obiect terenul în suprafață de 216 mp., din suprafaţa totală de 432 mp., situat în Municipiul Sighișoara, str. Ilarie Chendi, nr. 46, cu destinația de teren aferent apartamentului nr. II, înscris în C.F. nr. 51803 (nr. C.F. vechi: 4457) Sighişoara, sub nr. top 297, de către Rusicior Adina - Andreea, ca urmare a dobândirii în proprietate de la actuali chiriași ai terenului, Pop Cornel - Iohann şi Pop Ana, a dreptului de proprietate asupra apartamentului nr. II, înscris în C.F. nr. 51803-C1-U1 Sighișoara (nr. C.F. vechi: 4457/II), sub nr. top. 297/II, de către solicitanta Rusicior Adina - Andreea.

(2) Durata termenului de închiriere rămasă din durata iniţială de 5 (cinci) ani a contractului de închiriere este de 11 (unsprezece) luni, respectiv de la data de 01.10.2024 până la data de 31.08.2025, cu posibilități de prelungire, conform contractului.

(3) Cuantumul chiriei va fi actualizat conform prevederilor legale aplicabile în materie, în vigoare la data preluării contractului, conform art. 1 alin. (1) din prezenta hotărâre și va fi indexată cu indicele de inflaţie anual. 
(4) Restul clauzelor contractuale din contractul de închiriere nr. 259/2010, așa cum a fost modificat și completat prin actele adiționale nr. 1/28.08.2015, nr. 2/28.08.2020 şi nr. 3/30.09.2022, preluat potrivit art. 1 alin. (1) din prezenta hotărâre, îşi menţin valabilitatea între Municipiul Sighişoara şi doamna Rusicior Adina - Andreea.
(5) Pentru contractul antemenţionat și al cărui teren face obiectul unei cereri la Legea nr. 18/1991, Legea fondului funciar, cu modificările şi completările ulterioare, chiriaşul are obligația încunoștințării în scris a proprietarului/administratorului cu privire la intabularea dreptului de proprietate asupra terenului dobândit în vederea încetării contractului de închiriere.
Art. 2. (1) Se aprobă preluarea, începând cu data de 01.10.2024, a contractului de închiriere nr. 2/2010, așa cum a fost modificat și completat prin actele adiționale nr. 1/27.03.2015 şi nr. 2/27.03.2020, având ca obiect terenul în suprafață de 128 mp., din suprafaţa totală de 1.036 mp., înscris în C.F. nr. 58793 (nr. C.F. vechi: 2643) Sighişoara, sub nr. top 845, situat în Municipiul Sighișoara, str. Şt. O. Iosif, nr. 45, cu destinația de teren curţi - construcţii și grădină, aferent ap. III din imobil, de către Baranka Margareta, ca urmare a dobândirii dreptului de proprietate asupra apartamentului nr. III, înscris în  C.F. nr. 58793-C1-U4 (nr. C.F. vechi: 2643/III) Sighișoara, sub nr. top 845/III, de către solicitanta Baranka Margareta.

(2) Durata termenului de închiriere rămasă din durata iniţială de 5 (cinci) ani a contractului de închiriere este de 6 (şase) luni, respectiv de la data de 01.10.2024 până la data de 31.03.2025, cu posibilități de prelungire, conform contractului.

(3) Cuantumul chiriei va fi actualizat conform prevederilor legale aplicabile în materie, în vigoare la data preluării contractului, conform art. 2 alin. (1) din prezenta hotărâre și va fi indexată cu indicele de inflaţie anual. 

(4) Se aprobă prelungirea contractului de închiriere, preluat potrivit prevederilor art. 2 alin. (1) din prezenta hotărâre, iar perioada pentru care se aprobă prelungirea acestuia este de 5 (cinci) ani, începând cu data de 01.04.2025 până la data de 31.03.2029, cu posibilități de prelungire, conform contractului.

(5) Se aprobă modificarea art. 7 din Capitolul IV. PREȚUL ȘI MODALITĂȚI DE PLATĂ al contractului de închiriere amintit, așa cum a fost preluat, potrivit prevederilor art. 2 alin. (1) din prezenta hotărâre, care va avea următorul conținut:

,,Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), semestrial, cu scadența în data de 31.03 respectiv 30.09 a anului în curs, începând cu data încheierii contractuluiˮ.

(6) Se aprobă modificarea art. 14 din Capitolul VIII. RĂSPUNDEREA CONTRACTUALĂ al contractului de închiriere amintit, aşa cum a fost preluat, potrivit prevederilor art. 2 alin. (1) din prezenta hotărâre, ţinând cont de prevederile Legii nr. 227/2015 privind Codul Fiscal, cu modificările și completările ulterioare şi ale Legii nr. 207/2015 privind Codul de procedură fiscală, cu modificările și completările ulterioare, care va avea următorul conținut:

,,Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sensˮ.

  (7) Restul clauzelor contractuale din contractul de închiriere nr. 2/2010, așa cum a fost modificat și completat prin actele adiționale nr. 1/27.03.2015 şi nr. 2/27.03.2020, preluat potrivit art. 2 alin. (1) din prezenta hotărâre, îşi menţin valabilitatea între Municipiul Sighişoara şi doamna Baranka Margareta.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Compartimentul Administrarea Domeniului Public şi Privat – Direcţia Arhitect Șef, Compartimentul Buget, Contabilitate, Salarizare – Direcția Economică, Serviciul Impozite, Taxe şi Executare Creanţe – Direcția Economică și Compartimentul Juridic din cadrul Municipiului Sighişoara.

Art. 4. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 

PREŞEDINTE DE ŞEDINŢĂ,
  

    Burghelea Bogdan - Ioan             
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Arhitectul Șef;

  1 ex. Direcţia Arhitect Șef;

  4 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic – Serviciul Administraţie Publică Locală.

15 ex.  

B.A.

